American Football Conference

American Football Conference (AFC; bosanski: Američka konferencija američkog nogometa) jedna je od dvije konferencije Nacionalne lige američkog nogometa (NFL - National Football League). AFC je osnovana nakon što sto je NFL spojena s Američkom ligom američkog nogometa (AFL - American football league) ranih 70-ih godina. NFL-ovi Cleveland Browns, Pittsburgh Steelers i tadašnji Baltimore Colts su pristali da se pridruže novoj AFC ligi zajedno sa 10 timova iz bivše AFL. Preostali timovi iz NFL-a su formirali Nacionalnu konferenciju američkog nogometa (NFC - National Football Conference). U početku je ovo uređenje bilo nepopularno među navijačima iz ovih gradova.

Od spajanja liga se još pet timova pridružilo AFC, a dva su napustila konferenciju, tako da je trenutan broj timova u konferenciji 16. Kad su se Seattle Seahawks i Tampa Bay Buccaneers pridružili ligi 1976. godine bili su privremeno plasirani u NFC, odnosno AFC.
Ovaj razmještaj je trajao samo jednu sezonu nakon čega su ovi timovi zamijenili konferencije. Seahawksi su se vremenom vratili u NFC kao rezultat prestrojenja iz 2002. godine, a 1995. godine su se AFC-u već bili pridružili Jacksonville Jaguars.

Zbog kontroverzi vezanih za relokaciju Cleveland Brownsa nova američka nogometna organizacija u AFC-u nazvana Baltimore Ravens je oficijelno etablirana 1996. godine dok su Brownsi "reaktivisani" 1999.

Kada su Oilersi napustili Houston 1997. nije napravljen nikakav dogovor sličan onome kod Brownsa i Ravensa s ciljem da bi se sačuvalo ime organizacije. Kada je vlasnik Oilersa, Bud Adams, promijenio ime svog tima u Tennessee Titans 1999. posebno je spriječio da bilo koji tim u NFL-u ikad više koristi naziv "Oilers". Kao rezultat toga, kada je liga kasnije smjestila novoprimljeni AFC tim u  Houston 2002. godine taj tim je dobio naziv Houston Texans.

Ostalih 16 timova su organizovani u četiri divizije (Sjever, Jug, Istok i Zapad) od kojih se svaka sastoji od po četiri tima. Svaki tim igra protiv ostalih timova unutar svoje divizije dvaput tokom regularnog dijela sezone (na domaćem terenu i u gostima), te dodatnih 10 utakmica protiv timova koje im NFL odredi u maju prije početka sezone. Protivnici u dvije od tih 10 utakmica se određuju bazirano na konačnom rezultatu timova u protekloj sezoni. Ostalih 8 utakmica se igra protiv timova iz druge dvije NFL divizije gdje se raspored mijenja svake godine. Npr. tokom regularne sezone 2006. godine svaki tim u Istočnoj diviziji AFC je igrao po jednu utakmicu protiv svakog tima u Južnoj diviziji AFC i u Sjevernoj diviziji NFC. Na ovaj način divizijski timovi imaju zajedničke protivnike izuzev one dvije utakmice gdje su protivnici odlučeni na bazi prošlogodišnjeg rezultata svakog tima. NFC operira s istim sistemom.

Na kraju regularnog dijela svake sezone igra se doigravanje između šest timova iz AFC s najboljim postignutim rezultatima (četiri pobjednika divizija i još dva tima s najboljim omjerom pobjeda i poraza, takozvani "wild cards"). Posljednja dva tima koja ostanu u konkurenciji igraju finalnu utakmicu konferencije (AFC Championship Game) gdje pobjednik prima trofej Lamara Hunta (Lamar Hunt Trophy).

Prvak AFC-a susreće se s prvakom AFC-a u Super Bowlu. Nakon Super Bowla XLI prvaci AFC su osvojili 20 Super Bowla dok su prvaci NFC osvojili 21. AFC je izgubila 13 Super Bowla zaredom u 80-im i 90-im (Super Bowl XIX-XXXI) da bi danas osvojila sedam od posljednjih devet.

 Logo 

Navijači u AFL su također bili uzrujani zbog spajanja liga jer se AFL tom prilikom odrekla svog naziva i loga da bi postala dio NFL-.a, svog bivšeg omraženog rivala. Umjesto toga spojena liga je kreirala novi logo za AFC koji je primio elemente starog AFL loga, posebno slovo "A" okruženo sa šest zvijezda. AFC logo je ostao skoro nepromijenjen otkako se prvi put pojavio 1970. godine iako slovo "A" nije bilo toliko podebljano kao kad je tek predstavljeno i zvijezde su bile plave kao stari AFL logo umjesto sadašnje crvene boje. Iz neobjašnjenih razloga, iako je "A" u AFL bilo plavo, u AFC ono je crveno.

 Nacionalna liga američkog nogometa - NFL (2007)

 AFC 

Istok 

Buffalo Bills
Miami Dolphins
New England Patriots 
New York Jets 	

Sjever

Baltimore Ravens
Cincinnati Bengals 	
Cleveland Browns 	 	
Pittsburgh Steelers

Jug 	

Houston Texans  	
Indianapolis Colts 	
Jacksonville Jaguars
Tennessee Titans

Zapad

Denver Broncos
Kansas City Chiefs
Oakland Raiders
San Diego Chargers

 NFC 

Istok 	

Dallas Cowboys
New York Giants 
Philadelphia Eagles 
Washington Redskins

Sjever

Chicago Bears
Detroit Lions
Green Bay Packers	
Minnesota Vikings

Jug

Atlanta Falcons 	
Carolina Panthers
New Orleans Saints
Tampa Bay Buccaneers

Zapad

Arizona Cardinals
St. Louis Rams
San Francisco 49ers
Seattle Seahawks

 Reference 

 Vanjski linkovi 

Kategorija:Američki nogomet
Kategorija:Sport u Sjedinjenim Američkim Državama